google/wiki40b huggingface dataset:
Gawad Emmy

Ang Gawad Emmy (Emmy Award sa wikang Ingles) o mas kilala sa simpleng tawag na Emmy, ay kumikilala sa kahusayan sa industriya ng telebisyon, partikular sa Estados Unidos (EU) (bagaman meron ding hiwalay na seremonya para sa pandaigdigang pagpaparangal), at kapantay sa prestihiyo ng Gawad Academy (para sa pelikula), Gawad Tony (para sa teatrong Broadway), at Gawad Grammy (para sa musika).
Dahil ang Emmy Awards ay ibinibigay sa iba 't-ibang mga sektor ng industriyang pantelebisyon ng EU, ang mga ito ay iniharap sa iba' t ibang mga taunang seremonyang ginaganap sa buong taon. Ang dalawang mga pangunahing kaganapan ay ang Panggabihang Emmys (Primetime Emmys) at ang Pang-arawang Emmys (Daytime Emmys). May iba pang mga pambihirang seremonya ng Gawad Emmy na nagpaparangal sa mga programa sa isports, pagbabalita at dokumentaryo, pag-uulat na pang-negosyo o pampinansya, maging mga kagalingan sa teknikal na aspeto ng television programming (e.g. Primetime Engineering Emmys). Meron ding mga Rehiyonal na Emmys na ginaganap sa buong taon kung saan kinikilala ang kahusayan sa lokal at statewide na telebisyon ng EU. Sa karagdagan, ang Pandaigdigang Emmys (International Emmys) ay ibinibigay para naman parangalan ang kahusayan sa TV programming na ginawa at unang naisahimpapawid sa labas ng Estados Unidos.
Tatlong mga magkakaugnay ngunit hiwalay na organisasyon sa kasalukuyan ang naggagawad ng Emmy Awards: ang  Academy of Television Arts & Sciences (ATAS), ang  National Academy of Television Arts & Sciences (NATAS), at ang International Academy of Television Arts & Sciences (IATAS). ang Bawat isa ay responsable para sa pangangasiwa ng isang partikular na hanay ng seremonyang Emmy.
154 Bertha

Ang 154 Bertha ay isang planetang hindi pangunahin.
Emma Esmeralda

Si Emma Esmeralda (ipinanganak 1956) ay isang artistang mula sa Pilipinas na malimit gumanap sa pelikula noong maagang panahon ng dekada 1970. Gumanap sa pelikulang I Went to Your Wedding noong 1972.
Atsuhiro Inukai

Si Atsuhiro Inukai (犬飼 貴丈 Inukai Atsuhiro, Hunyo 13, 1994 -) ay isang artista sa bansang Hapon. Siya ay kinakatawan ng Burning Production.
Rolling Hills, California

Ang Rolling Hills ay isang lungsod sa California, Estados Unidos.
Hirata, Fukushima

Ang Hirata ay isang munisipalidad sa Prepektura ng Fukushima.
Serapis

Serapis (Σέραπις, Attic/Greek Ionian) o Sarapis (Σάραπις, Greek Doriano) Is a Greek - Egyptian god.Serapis is made during the 3rd century BCE on King Ptolemy I of Egypt for the plan of uniting the Greek and the Egyptians in his subject. The god is made Greek in the looks but has decorations by Egyptian and joined by icons from many great cults that shows prosperity and resurrection or going back from the dead. His cultus spreaded out as the policy of the Ptolemaic kings that built the great known Serapeum in Alexandria. Serapis has continued to intensify during the Roman era which often replaced Osiris as Isis's consortium in non-Egyptian temples. The destruction of the Serapeum of the turbulent people led by Patriarch Papa Theopilius of Alexandria in 389 CE was one of the important events in the fall of ancient paganism. The cult ceased to exist in the dissolution of paganism in 391 CE. Serapis has a staff with three heads namely: a dog, lion and the wolf. The wolf represents the past, the lion is the present, and the dog is the future.
La Niña

Ang La Niña ay isang pinagpisang kababalaghan o penomenong pangkaragatan at panghimpapawid na katapat ng El Niño bilang bahagi ng mas malawak na gawi o padron ng klimang El Niño–Southern Oscillation.  Sa loob ng panahon ng La Niña, ang temperatura ng ibabaw ng dagat sa kahabaan ng pang-ekwador na Silanganing Gitnang Karagatang Pasipiko ay magiging mas mababa ng 3-5 mga gradong Celsius kaysa normal. Sa Estados Unidos, ang isang yugto ng La Niña ay nilalarawan bilang isang panahon ng hindi bababa sa 5 mga buwan ng mga kalagayang La Niña conditions. Nagmula ang pangalang La Niña buhat sa salitang Kastila na nangangahulugang "ang batang babae", na may pagkakahalintulad sa El Niño na may ibig sabihing "ang batang lalaki".
Ang La Niña, minsang impormal na tinatawag bilang "laban sa El Niño" o "anti-El Niño" sa Ingles, ay ang kabaligtaran ng El Niño, kung saan ang huli ay tumutugma sa mas mataas na temporatura ng ibabaw ng dagat na may pagtaliwas na hindi bababa sa 0.5 °C, at ang mga epekto nito ay kadalasang kabaligtaran ng mga mula sa El Niño.  Tanyag ang El Niño dahil sa malamang na nakakapinsalang malaking talab nito sa weather na nasa kahabaan ng mga dalampasigan ng Tsile at ng Australya.  Bilang dagdag, karaniwang nauunahan ang La Niña ng isang malakas na El Niño.

Mga epekto ng La Niña

Karamihang nakakasanhi ang La Niña ng taliwas na mga epekto ng El Niño.  Halimbawa na, makapagdudulot ang El Niño ng panahon ng tagtuyot sa Gitnang-kanluran ng Estados Unidos, habang karaniwang makapagsasanhi ng panahon ng pag-ulan sa pook na ito.
Ikalabinlima ng Av

Ang ikalabinlima ng Av (Ebreo: ט"ו באב, tu be'Av) ay isang banal na araw sa Hudaismo. Ayon sa tradisyong Hudyo, ang ikalabinlima ng Av (kadalasan sa mga huling araw ng Agosto) ang pista ng pag-ibig. Noong mga sinaunang panahon magsisisuot ng puti ang mga dalaga at magsisiawit at magsasasayaw sa bagingan, kung saan ang mga binata ay naghihintay para sa kanila (Mishna Ta'anit, ika-4 kab.). Sa modernong panahon, popular sa mga Hudyo ang ikalabinlima ng Av bilang araw ng pagkakasal.
Romantisismo

Ang Romantisismo (Ingles: Romanticism) ay nagpapahalaga sa damdaming nakapaloob sa akda. Ang damdaming ito ay ipinahihiwatig sa salita, parirala at pangungusap. Nagbibigay ang teoryang ito ng patunay hinggil sa mga bahaging nagpapakita ng pagtakas sa katotohanan, heroismo at pantasya.
Umusbong ang Romantisismo sa Europa noong ikalawang hati ng ikalabingwalong dantaon. Kasalungat ng romantisismo ang klasismo sapagkat ang higit na pinahahalagahan ng romantisismo ay ang damdamin at guniguni. Nagpapamalas ang romantisismo ng pag-ibig sa kalikasan, pagmamahal sa kalayaan ay sa lupang sinilangan, paniniwala sa taglay na kabutihan ng tao, paghahangad ng espiritwalidad at hindi mga bagay na materyal, pagpapahalaga sa dignidad hindi sa mga karangyaan at paimbabaw na kasiyahan at kahandaan magmahal sa babae/lalaking nag-aangkin ng kapuri-puri at magagandang katangian, inspirasyon at kagandahan.
Nagpapakita ang Romantisismo ng kahalagahan ng damdamin ng isang tao. Mas pinapahalagahan pa ito kaysa mga gamit sa mundo. Anyo ito ng pag-iisip na nagpapahalaga sa indibidwal, imahenasyon, orihinalidad, at perpeksiyon. Sa romantisismo rin matatagpuan ang laging pag-aangat sa higit na mataas na antas o nibel ang kaluluwa, pag-iisip, at moralidad.
Bobby Gutierrez

Si Bobby Gutierrez ay isang mang-aawit na Pilipino.Karamihan sa kanyang mga awitin ay nasa wikang Ilokano,kung kaya't nakuha niya rin ang bansag na "Hari ng Awiting Ilokano".Palagian niyang kaduweto si Dolly Manuel na isa ring Ilokana. Sila ay nakagawa ng ilang album. Ilan sa kanilang awitin ay ang "'Diay Baybay", "Nagsabong Ken Ayat", "Dungdunguenkanto".Bukod sa pagiging isang mang-aawit,siya rin ay isang radio announcer sa istasyon ng radyo na DZWT noong mga dekada '60 - '70.
Antipapa Felix II

Si Antipapa Felix II ay inilagay na Papa ng Simbahan ng Roma noong 355 pagkatapos na patalsikin ni Emperador Constantius II ang namumunong Obispo ng Roma na si Papa Liberius sa pagtanggi na lagdaan ang sentensiya ng pagkokondena laban kay Athanasius. Noong Mayo 357 CE, ang laiko ng Roma na nanatiling tapat kay Liberius ay humiling kay Constantius na dumalaw sa Roma na dapat ibalik sa posisyon si Liberius. Pinlano ng Emperador na magkasamang pamunuin sina Felix at liberius ngunit nang si Liberius ay bumalik, si Felix ay napwersang magretiro sa Porta malapit sa Roma kung saan pagkatapos na mabigong tangkaing ilagay muli ang kanyang sarili sa Roma ay namatay noong Nobyembre 22, 365 CE. .
Gasolinahan

Ang isang gasolinahan o estasyon ng gasolina ay isang pasilidad na nagtitinda ng panggatong at lubrikante para sa mga sasakyang de-makina. Sa kasalukuyan, ang pinakakaraniwan na itinitindang panggatong ay ang gasolina (o petrolyo) at diesel. Para sa mga sasakyang de-kuryente, ang katapat na pasilidad ay isang kargahan o estasyon ng pagkarga.
May mga nakalagay na bomba ng gasolina (gasoline pump) ang isang gasolinahan na maaaring magdispensa ng iba't-ibang panggatong sa tangke ng mga sasakayan, tulad ng gasolina, diesel, kerosina ("gaas"), CNG, LPG, mga biyoalkohol tulad ng etanol, atbp., at itinatala into ang halaga ng panggatong na idinispensa sa tangke ng isang sasakyan. Higit pa sa panggatong, karaniwan din sa isang gasolinahan ang kompresor ng hangin, na karaniwang ginagamit para sa pamimintog ng gulong ng sasakyan kung kinakailangan ito.
Marami ring pasilidad ang umiiral sa isang gasolinahan na walang kinalaman sa paggatong ng sasakyan. May mga tindahan din ang maraming mga gasolinahan, kung saan maaaring bumili ng sari-saring bagay tulad ng pagkain (karaniwa'y sitsirya, kendi, atbp.), inumin, langis para sa makina, at ibang mga bagay para sa mga sasakyan at sa kaginhawaan ng mga tsuper at mananakay.
Minsan Lang Kita Iibigin

Ang Minsan Lang Kita Iibigin ay isang palabas sa telebisyon sa Pilipinas ng ABS-CBN.
Tomomi Kasai

Si Tomomi Kasai ay isang mang-aawit mula sa bansang Hapon.
Miss Granny (pelikulang Pilipino noong 2018)

Ang Miss Granny ay isang pelikulang Pilipino binase sa pelikulang Koreano na may magkaparehong pamagat. Idinirekta ito ni Joyce Bernal, kasama si Sarah Geronimo, Xian Lim, James Reid, at si Nova Villa. Ito ang ikaanim na muling paggawa (remake) ng Koreyanong Miss Granny. Ipinalabas ito noong 22 Agosto 2018.
Imperyong Olandes

Ang Indonesia (pagbigkas: in•do•nis•ya), opisyal na pangalan Republika ng Indonesia (Indones: Republik Indonesia), ay isang bansa sa Timog-silangang Asya. Ito ay binubuo ng 17,508 mga pulo, at ito ang pinakamalaking estado sa buong daigdig na binubuo ng isang kapuluan. Tinatantiya na nasa 238 milyong katao ang populasyon ng Indonesia, na pang-apat sa mga pinakamataong bansa sa mundo, at ang pinakamataong bansang Muslim; subalit walang opisyal na pananampalataya ang itinakda sa Saligang Batas ng Indonesia. Isang republika ang Indonesia, na may inihahalal na tagapagbatas (lehislatura) at pangulo. Ang kabisera ng bansa ay Jakarta. Pinapaligiran ang Indonesia ng Papua New Guinea, East Timor at Malaysia, at kinabibilangan rin ang Singapore, Pilipinas, Australya, at ang Kapuluang Andaman at Nicobar ng Indiya bilang mga kalapit na bansa at teritoryo.
Ang kapuluan ng Indonesia ay naging isang mahalagang rehiyong pangkalakalan simula pa noong ika-7 siglo, kung kailan ang Srivijaya at paglaon Majapahit ay nangangalakal sa Tsina at Indiya. Ang mga katutubong mga pinuno ay lumaong niyakap ang kulturang Indiyano, relihiyon at modelong pampolitika mula sa mga sinaunang siglo, at lumaganap ang Hinduismo at Budismo sa kapuluan. Naimpluwensiyahan rin ang kasaysayan ng Indonesia ng mga makapangyarihang banyaga dahil sa likas yaman nito. Dinala ng mga mangangalakal na Muslim ang Islam, na ngayon ay naging dominante sa kapuluan, habang ang mga makapangyarihang Europeo ang nagdala ng Kristiyanismo at nakipaglaban para monopolisahan ang kalakalan sa Kapuluang Maluku (Moluccas) noong Panahon ng Pagtuklas. Ito ay sinundan ng tatlo't kalahating siglo ng kolonyalismo sa ilalim ng mga Olandes. Natamasa ng Indonesia ang kanilang kasarinlan pagkatapos ng Ikalawang Digmaang Pandaigdig. Ang kasaysayan ng Indonesia noon pa man ay magulo, at sinubok ng maraming kalamidad, suliranin, banta ng separatismo, at ng panahon ng mabilisang pagbabago at paglago ng ekonomiya.
May magkakaibang mga pangkat na etniko, wika at diyalekto, at pananampalataya ang mga iba't-ibang pulo at kapuluan ng Indonesia, ngunit ang Habanes ang pinakamalaki – at pinakadominanteng – pangkat etniko. Bilang isang bansang unitaryo, bumuo ang Indonesia ng isang pagkakakilanlan gamit ang isang pambansang wika, dibersidad ng mga pangkat etniko, pagpapakilala sa mga ibang relihiyon kahit kung nakararami ang mga Muslim, at isang kasaysayan ng kolonyalismo at rebelyon laban dito. Ang pambansang kasabihan ng Indonesia, ang "Bhinneka tunggal ika" ("Pagkakakaisa sa Pagkakaiba", na literal na "marami, subalit isa"), na nagsasabi na ang pagkakaiba ang bumuo sa bansa. Subalit ang mga tensiyon sektarya at separatismo ay nagdulot ng marahas na paghaharap na gumimbal sa katatagan ng politika at ekonomiya. Sa kabila ng laki ng populasyon at dami ng tao sa rehiyon, malaki ang teritoryo ng Indonesia: kilala ang bansa bilang pangalawa sa mga bansang may pinakamataas na saribuhay sapagkat kay lawak ng mga parang nito. Biniyayaan ang bansa ng likas na yama, subalit nilalarawan din ng kahirapan ang Indonesia sa kasalukuyan.
Morton Abramowitz

Si Morton Abramowitz ay isang opisyal ng Departamento ng Estado ng Estados Unidos. Isa siya sa mga unang naging tagapuna ng pamahalaan ni Ferdinand Marcos.
184 Dejopeja

Ang 184 Dejopeja ay isang planetang hindi pangunahin.
It Takes A Man And a Woman (awit)

Ang "It Takes A Man And a Woman" ay kinanta ni Sarah Geronimo sa kanyang album na Expressions.
628 Christine

Ang 628 Christine ay isang planetang hindi pangunahin.
Alpabeto

Ang alpabeto ay isang pamantayang ng pangkat ng mga titik (pangunahing sinusulat na mga simbolo o grapheme) na ginagamit upang isulat ang isa o higit pa na mga wika batay sa mga pangkalahatang prinsipyo na ang mga titik ay kinakatawan ang mga ponema (pangunahing mga makabuluhang tunog)ng mga wikang sinsalita.  Taliwas ito sa ibang sistema ng pagsusulat tulad ng pantigan (kung saan ang bawat karakter ay kinakatawan ng isang pantig) at logorapiya (kung saan ang bawat karakter ay kinkatawan ang isang salita, morpema, o semantikong yunit).
Maraming ginagamit na alpabeto sa buong mundo at ang pinakapopular ay ang alpabetong Latin (na hango sa Griyego). Maraming mga wika ay ginagamit ang binagong anyo ng alpabetong Latin, na may kasamang karagdagang mga titik na nabubuo gamit ang mga diyakritikong marka.  Habang karamihan sa mga alpabeto ay binubuo ng mga linya (linyang pagsusulat o linear writing), mayroon din mga di linyang pagsusulat tulad ng mga alpabetong ginagamit para sa Braille.
Frederick Peralta

Si Frederick Peralta ay isang artista sa Pilipinas.
Dugong Buhay

Ang Dugong Buhay ay isang drama sa Pilipinas na pinalabas sa ABS-CBN. Batay ang seryeng ito sa isang pelikula na may kaparehong pangalan na dating pinagbidahan ng mag-amang sina Ramon Revilla Sr. at Bong Revilla.
Bakteryolohiya

Ang bakteryolohiya ay isang sangay at espesyalidad ng biyolohiya na pinag-aaralan ang morpolohiya, ekolohiya, henetika at biyokimika ng bakterya gayon din ang marami pang ibang aspeto na may kaugnayan dito. Kinakasangkutan ng subdibisyong ito ng mikrobiyolohiya ang pagkilala pag-uuri, at paglalarawan ng espesyeng bakterya. Dahil sa pagkakapareho ng pag-isip at pagsasagawa sa mga mikroorganismo maliban sa bakterya, tulad ng protozoa, fungi, at mga virus, may pagkahilig para sa larangan ng bakteryolohiya na palawigin ito sa mikrobiyolohiya. Dating pasalit-salit na ginagamit ang mga katawagan. Bagaman, nauuri ang bakteryolohiya bilang natatanging agham.
Katachi Aru Mono

Ang single na "Katachi Aru Mono" (かたちあるもの) ay ang pang-anim na single ni Kou Shibasaki. Ito ay inilabas noong Agosto 11 ng taong 2004 sa pamamahala ng Universal J. Ang unang awit ay ginamit ng TBS para sa palabas na Sekai no Chūshin de, Ai wo Sakebu (世界の中心で、愛をさけぶ), kung saan gumanap din si Kou bilang Ritsuko Fujimura.
Unibersidad ng California, Merced

Ang Unibersidad ng California, Merced (Ingles: University of California, Merced, UC Merced, o UCM), ang ikasampu at pinakabago sa mga kampus ng sistemang Unibersidad ng California (University of California System).  Ang pampublikong unibersidad sa pananaliksik ay matatagpuan sa lambak ng San Joaquin Valley sa Merced County, California, sa hilagang-silangan ng lungsod ng Merced, at sa pagitan ng Modesto, California at Fresno, California.  Karamihan sa mga estudyante ng UC Merced ay mula sa estado ng California. 
Sinasabing ang UC Merced ang tanging institusyon sa Estados Unidos kung saan ang lahat ng mga gusali nito sa kampus ay sertipikado ng Leadership in Energy and Environmental Design(LEED).  Ang Triple Net Zero Commitment nito ay inaasahang makagawa ng zero net landfill waste at zero net greenhouse gas emissions sa taong 2020.
Kekkon Shiyo yo!

Ang Kekkon Shiyo yo! ay isang palabas sa telebisyon sa bansang Hapon.
CD-R King

Ang CD-R King (inistilo bilang cd-r king o CD-R KING) ay isang retail na nakabenta ng sirang parte ng kompyuter at mga gadget, eletronikong appliance at mga accessories.
Museo de Intramuros

Ang Museo de Intramuros (Tagalog: Museo ng Intramuros) ay isang museo na matatagpuan sa kanto ng Calle Anda at Calle Arzobispo sa intramuros, Maynila, Pilipinas. Ito ay pinapatakbo ng Administrasyon ng Intramuros at matatagpuan sa loob ng kumbento at simbahan ng San Ignacio, na ipinatayo muli pagkatapos nitong mawasak sa Labanan sa Maynila noong 1945.
Rajah Baguinda

Si Rajah Baguinda Ali, kilala rin bilang Rajah Baginda Ali, Rajah Baginda, o Rajah Baguinda, ay isang prinsipe mula sa isang Minangkabau na kaharian sa Sumatra, Indonesia na tinatawag na "Pagaruyung". (Baginda/Baguinda ay isang Minangkabau na pamitagan para sa isang prinsipe.) Siya ang unang lider ng namuuong estado sa Sulu, Pilipinas, na kinalaunan ay naging Sultanato ng Sulu.

Pagdating sa Pilipinas

Si Baguinda Ali ay dumating sa Buansa, Sulu taong 1390, sampung taon makalipas ng pagdating ni Sheikh Karim-ul Makhdum sa Sulu at pagdala ng Sheikh ng Islam sa Pilipinas. Noong umpisa, ang mga taga-Buansa ay naghihinala sa kanya; sinubukan nilang palubugin ang mga bangka ng prinsipe, para mahayaan siyang malunod sa dagat. Pinagtanggol ni Baguinda Ali ang kanyang sarili, at tinanong ang mga taga-Buansa, "bakit ninyo ako sinusubukang lunurin?" Giniit niya na siya ay dumating lamang bunga ng paglalakbay at mabuting kalooban—dumating lamang upang manirahan kabilang ng mga mamamayan ng Buansa, sapagkat siya ay katulad ng mga taga-Buansa, mga taga-sunod ni Mohammad. Ang mga mamamayan ng Sulu ay tinanggap ang kaniyang katuwiran, at siya'y naging kaisa ng mga mamamayan. Ginawa pa nga siyang Rajah—Rajah Baguinda Ali.

Si Rajah Baguinda at Abu Bakr

Taong 1450, isang Arabong manlalakbay na ipinanganak sa Johore ay dumating sa Sulu. Siya ay si Sayyid Abubakar Abirin, at pagkarating niya sa Sulu, tinanong niya ang mga mamamayan ng Sulu kung "saan ang inyong bayan at saan ang inyong sambahan?" at siya ay sinagot, "sa Buansa." Mula sa puntong iyon ay tumungo siya ng Buansa, at nanirahan kasama ni Rajah Baguinda Ali, ang namumuno sa Prinsipado ng Sulu.
Si Abubakar Abirin ay nagdadala ng pamagat na Sayyid (ito'y nababaybay rin bilang Saiyid, Sayyed, Seyyed, Sayed, Seyed, Syed, Seyd), isang pamitagan na nangangahulugang siya ay isang tanggap na desendyente ni Mohammad, ang propeta ni Allah. Ang pangalan ni Abubakar Abirin ay binabaybay rin bilang Abu Bakr Abirin.
Si Rajah Baguinda Ali ay walang lalaking tagapagmana ng kaniyang Prinsipado, ngunit may babaeng anak siya, si Dayang-dayang Paramisuli. (Dayang-dayang ay isang Austronesian na pamitagan na naghihiwatig na ang isang babae ay mataas ang ranggo sa lipunan, o parte ng nobilidad.) Pagkalipas ng panahon, si Dayang-dayang Paramisuli at Sayyid Abubakar ay nagpakasal at ipinamana ni Rajah Baguinda Ali ang kanyang Prinsipado kay Sayyid Abubakar.
Taong 1457, nagsimula ang pamumuno ni Sayyid Abubakar. Pinalitan niya ang porma ng pamamahala sa estado ng Sulu—mula sa prinsipadong porma, ginawa niya itong sultanato. Siya ay umampon ng pangngalan na pinalamutian ng limang pamagat, kaya sa pagtayo ng Sultanato ng Sulu, siya ay nakilala bilang Paduka Mahasari Maulana al Sultan Sharif ul-Hashim, o "Ang Panginoong (Paduka) Kaniyang Kamahalan (Mahasari), Tagapatanggol (Maulana) at (al) Sultan (Sultan), Sharif (Sharif) ng (ul-) Hashim (Hashim)." [Ang parteng "Sharif ng Hashim" ay pagpapatibay ng kaniyang nobilidad bilang desendyente ng angkan ng Hashim, isang angkan na kabilang si Mohammad mismo.] Ang pinalamutiang pangngalang ito ay kadalasang pina-iikli bilang "Sharif ul-Hashim."
Pamantasang Washington sa St. Louis

Ang Pamantasang Washington sa St. Louis (Ingles: Washington University in St. Louis, kilala rin bilang WashU o WUSTL) ay isang pribadong unibersidad para sa pananaliksik na matatagpuan sa St. Louis metropolitan area at sa estado ng Missouri, Estados Unidos. Itinatag noong 1853 at ipinangalan kay George Washington, ang unibersidad ay may mga mag-aaral at guro mula sa lahat ng 50 estado ng Estados Unidos at ng higit sa 120 bansa. 25 Nobel laureates ay konektado sa WUSTL, siyam sa mga ito ay nagsagawa ng pananaliksik kung saan kalakhan sa oras na ginugol at sa loob ng unibersidad. Ang programang undergraduate ng WUSTL ay niraranggo bilang ika-18 sa bansa ayon sa US News & World Report noong 2018 at ika-11 sa ayon sa Wall Street Journal noong 2018. Ang unibersidad ay niraranggo bilang ika-20 sa mundo noong 2017 ayon sa Academic Ranking of World Universities.
Ang Unibersidad ay binubuo ng pitong mga paaralang gradwado at undergraduate, na sumaklaw sa isang malawak na hanay ng mga akademikong disiplina. Upang maiwasan ang pagkalito ukol sa lokasyon nito, idinagdag ng Board of Trustees ang pariralang "in St. Louis" sa opisyal na pangalang "Washington University" noong 1976.
Oh My Ghostess

Ang Oh My Ghostess ay isang palabas sa telebisyon sa Timog Korea.
Kim Sung Jae

Si Kim Sung Jae (1972 - 1995) ay isang mang-aawit sa Timog Korea.
484 Pittsburghia

Ang 484 Pittsburghia ay isang planetang hindi pangunahin.
Lutuing Aserbayano

Ang lutuing Aserbayano ang lutuin mula sa iba't ibang dako ng Aserbayan. Naimpluwensiyahan ito ng mga liping dumayo sa Aserbayan noong mga sinaunang panahon, ng mga lutuin ng mga kapwa-Turko, ng mga Irani, at ng mga Ruso na namahala sa bansa mula sa maagang ng ika-19 siglo hanggang 1991, kung kailan lumaya ang bansa. Kilala ang lutuing Aserbayano sa yaman ang pagkaiba-iba nito.
Taumatawhakatangihangakoauauotamateapokaiwhenuakitanatahu

Ang Taumatawhakatangihangakoauauotamateapokaiwhenuakitanatahu o Taumatawhakatangihangakoauauotamateaturipukakapikimaungahoronukupokaiwhenuakitanatahu ay ang pangalang Maori ng lugar na may taas na 305 metro, kalapit ng Porangahau, timog ng Waipukurau sa Katimugang Hawke's Bay, New Zealand. Para mapadali ang paggamit ng salitang ito, ginagamit na lang ang salitang Taumata.
Bilo-bilo

Ang bilo-bilo ay isang Pilipinong panghimagas o meryenda. Gawa ito sa binilog na malagkit na bigas sa pinatamis na gata ng niyog. Nilalagyan ito ng sago, langka, saba, at iba-ibang bukol (Ingles: tuber) tulad ng gabi at ube.
Marami itong kahalintulad na panghimagas sa ibang dako ng Pilipinas, tulad ng binignit.
Larry King

Si Lawrence Leibel Harvey Zeiger ay isang kilalang artista sa sining ng Pelikula at Telebisyon.
GabbyDictionary.com

Ang GabbyDictionary.com o Gabby's Dictionary ay isang talahulugang Ingles-Filipino at gabay sa pagsasalinwika mula Ingles hanggang Filipino na matutunghayan sa Internet. Ito ang de-Internet na bersiyon ng Gabby's Practical English-Filipino Dictionary na nilikha ni Luciano L. Gaboy, na nagtapos ng Batsilyer ng Agham mula sa Akademyang Militar sa West Point ng Estados Unidos noong 1976. Walong taon na itong umiiral sa internet, magmula pa noon nairehistro ang dominyo nito. Karamihan sa mga dumadalaw sa diksyunaryong ito ang galing sa Pilipinas (72.1%), Estados Unidos (24.8%), at iba pang mga bansa (3.2%). Nakabase ito sa Houston, Teksas ng Estados Unidos, na nasa ThePlanet.com ng Internet Services, Inc. ang serbidor.
Jess Lapid

Si Jess Lapid ay isang artista sa Pilipinas.